Kui poisstüdruk on madalal noorukihäälel lõpetanud sütitava kõne maost, hüppab ta päkkade välkudes aialt maha ning soovitab vaadata koduloomaaia teisi, väiksemaid loomi, mao sõpru. Kolm sõpra kõlguvadki sama puuri laes. Ahvi moodi olendid on väidetavalt roti sugulased,  kuid ei suuda küll tuvastada ühtegi sarnast elementi. Kassisuurused loomad ripuvad laes kahe tagajalaga nagu kotid. Üks magab ja kaks krõbistavad puulehti nagu kartulikrõpse.